Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: követeli meg a 2212/1998. (IX. 30.) Korm. határozat 4.
Paragraph Index: 1399

59. A jogharmonizáció programozása két változó jogrendszer között teremt kapcsolatot. Nem lehet ezért véglegesnek, lezárt listának tekinteni a 2212/1998. (IX. 30.) Korm. határozattal jóváhagyott új jogharmonizációs programot sem. Az eddig is követett gyakorlatnak megfelelően ezért a programot időről-időre, rendszeresen felül kell vizsgálni és korszerűsíteni kell. A felülvizsgálatot szükségessé tehetik a közösségi jog időközben bekövetkező változásai, a jogharmonizációs program előirányzataitól való eltérések (a feladatok korábbi, későbbi vagy csak részleges teljesítése), valamint azok a következtetések, amelyek a csatlakozási tárgyalások fejleményeiből adódhatnak a magyar jogharmonizációra vonatkozóan. A 2212/1998. (IX. 30.) Korm. határozat 3. pontja erre figyelemmel írta elő, hogy a jogharmonizációs program időarányos teljesítéséről szóló jelentéshez kapcsolódóan (ld. a tájékoztató

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes